Xalqaro yo‘nalishlardagi aviaqatnovlar birinchi navbatda turistik mamlakatlarga tiklanadi. Foto: REUTERS/Valentyn Ogirenko Ukraina 15 iyundan xalqaro aviaqatnovlarni tiklashni rejalashtirmoqda. "15 iyundan xalqaro va ichki aviaqatnovlar ochiladi. Ichki aviaqatnovlar ertaroq ochilishi ham mumkin", - dedi mamlakat infrastruktura vaziri Vladislav Krikliy. Uning so‘zlariga ko‘ra, xalqaro yo‘nalishlardagi aviaqatnovlar birinchi navbatda turistik mamlakatlarga tiklanadi. "Bular ko‘pchilik kutayotgan Turkiya, Gretsiya, Kipr, Monte-Negro, Xorvatiya, Gruziya. Yanada aniqroq ma’lumotni bir hafta ichida e’lon qilamiz", - dedi Krikliy. Vazirning aytishicha, Ukraina hozircha Italiya va Ispaniya bilan aviaqatnovlarni tiklashni rejalashtirmayapti. U shuningdek, asosiy turistik yo‘nalishlarda qatnovchi poyezdlar soni oshirilishini ham aytib o‘tdi.